
Organisasjoner i offentlig sektor som tilhører kategoriene eller oppfyller kriteriene som er angitt og beskrevet nedenfor, er kvalifisert for å delta i Microsofts volumlisensieringsprogrammer som er spesielt utformet for det offentlige (“kvalifiserte enheter”). En “kvalifisert enhet” betyr en hvilken som helst organisasjon som ikke har fortjenesteformål, og som passer inn i en av følgende kategorier: 
	Kategorier

	A. Overnasjonal
	Alle organisasjoner/institusjoner som har en særskilt rolle innen regulering eller lovgivning på tvers av mange nasjonale myndigheter.

	B. Nasjonal/føderal
	Alle offentlige organisasjoner og institusjoner som administreres på føderalt/nasjonalt nivå, og som har mandat som gjelder en hel nasjonalstat eller et helt land. Dette inkluderer parlamentariske og juridiske enheter med lovgivende makt.

	C. Regional/ delstatlig/ provinsiell
	Et mellomliggende administrasjonsnivå som ikke dekker et helt land, men som har flere områder med lokal administrasjon innen sin jurisdiksjon. Dette inkluderer (1) alle offentlige organisasjoner og institusjoner som administreres på delstatlig/regionalt nivå, og som har disse navnene: regioner, departementer, delstater, länder, fylker eller provinser, og (2) alle departementer, parlamentariske enheter, tilsynsmyndigheter og juridiske enheter med lovgivende makt i de aktuelle regioner, departementer, delstater, länder, fylker eller provinser.

	D. Lokal/kommunal
	Det laveste offentlige administrasjonsnivået. Dette inkluderer alle offentlige organisasjoner og institusjoner som administreres på 
by-, distrikts-, landsby-, grend-, kommune og bydelsnivå (for eksempel fritidstilbud, renovasjon, brannvesen, styring av lokale tjenester og implementering av enkelte nasjonale tjenester).

	E. Helsevesen
	Alle offentlige organisasjoner og institusjoner som tilbyr helsetjenester og -dekning, som har beslutningsmakt for helsepolitikk i en nasjonalstat eller et land, som finansierer helsetjenester og -dekning, eller som har en reguleringsmessig rolle innen helsetjenester og -dekning.

	F. Andre offentlige organisasjoner
	Alle organisasjoner som svarer for, og i siste instans styres av, en internasjonalt anerkjent nasjonalstatsregjering.
Alle organisasjoner som er lovmessig opprettet for å utføre en offentlig oppgave i henhold til lovhjemmel eller aksjonæravtalen/målsettingene til den organisasjonen (for eksempel offentlige styrer, kommunestyrer, offentlige forskningsorganisasjoner). 


Hvis en organisasjon passer inn i en av kategoriene ovenfor, men har fortjenesteformål, vil følgende kriterier også vurderes for å fastslå om organisasjonen er en kvalifisert enhet:
1. Tilfaller fortjenesten/profitten utelukkende det offentlige (eller går den også til private aksjonærer)?
2. Er den aktuelle organisasjonen fritatt for bedriftsskatt?
3. Finansieres organisasjonen av det offentlige med mer enn 50 % (det vil si, kommer mindre enn 50 % av finansieringen fra kommersielle aktiviteter)?
Hvis svaret på alle disse spørsmålene er “ja”, er organisasjonen en kvalifisert enhet. Hvis svaret på ett eller flere av spørsmålene ovenfor er “nei”, er organisasjonen ikke en kvalifisert enhet. Generelt er selskaper med offentlig eierskap, statseide foretak og offentlige organisasjoner (uavhengig av hvorvidt de er aksjeselskaper) som utfører kommersielle aktiviteter (for eksempel telekommunikasjon, banktjenester, transport osv.) ikke-kvalifiserte enheter.
Hvis et lands myndigheter offentliggjør en liste over organisasjoner i offentlig sektor, må disse organisasjonene oppfylle kriteriene som fremsettes i denne definisjonen for å kunne anses som en kvalifisert enhet.
Hvis en organisasjon mister sin status som kvalifisert offentlig enhet etter å ha undertegnet en lisensavtale, kan organisasjonen fortsette å bruke eksemplarer organisasjonen har lisens for, men organisasjonen kan ikke levere en ny bestilling av Lisenser under Microsofts lisensprogrammer for det offentlige.
Microsoft bruker et volumbasert, rabattert prisnivå til kvalifiserte enheter i et bestemt land dersom totalt antall lisensbestillinger under Microsofts volumlisensieringsprogrammer som de deltar i, tilsvarer minst 15 000 datamaskiner eller 75 000 poeng per produktgruppe. Dette antallet kvalifiserer slike enheter for (1) Enterprise-, Enterprise Subscription-, Select- eller Select Plus D-prisnivå, slik det er definert i den aktuelle Registrering eller tilsvarende avtale og/eller (2) alle andre spesifikke kvantumsrabatter som er tilgjengelige for kvalifiserte enheter under et av Microsofts volumlisensieringsprogrammer.
Alle slike volumbaserte, rabatterte prisnivåer er begrenset til kvalifiserte enheter så lenge det rabatterte prisnivået er tilgjengelig under Microsofts underliggende volumlisensieringsprogram og -avtale.

